stanford-oval/wikipedia huggingface dataset:
เจ้าหญิงโซเฟีย ดัชเชสแห่งแวร์มลันด์
เสกสมรส

เดือนกรกฎาคม พ.ศ. 2553 นีนา เอลด์ โฆษกประจำราชสำนัก ได้ออกมายืนยันเกี่ยวกับความสัมพันธ์ระหว่างเจ้าชายคาร์ล ฟิลิป กับโซเฟีย เฮลล์ควิสต์ ซึ่ง เดลีเทเลกราฟ หนังสือพิมพ์ของสหราชอาณาจักรได้ให้เหตุผลว่า น่าจะเป็นแผนการจากราชสำนักสวีเดน เพื่อป้องกันเฮลล์ควิสต์ ผู้ซึ่งมีประวัติมัวหมองจากการถ่ายภาพนู้ดและออกรายการเรียลลิตี้นุ่งน้อยห่มน้อย ในเดือนเมษายนปีถัดมา เจ้าชายคาร์ล ฟิลิป และเฮลควิสต์ได้ย้ายออกมาพำนักด้วยกันในที่ดินเอกชนย่านยูการ์เดน (Djurgården) ประเทศสวีเดน ซึ่งในเดือนมิถุนายนปีเดียวกันนั้น สำนักพระราชวังก็ออกมายืนยันว่าทั้งสองออกมาพำนักร่วมกันจริง ๆ
วันที่ 27 มิถุนายน พ.ศ. 2557 มีพิธีหมั้นระหว่างเจ้าชายคาร์ล ฟิลิป กับเฮลล์ควิสต์  โดยในเดือนธันวาคมปีนั้นมีการจัดงานเลี้ยงฉลอง ณ หอสีคราม (Blå hallen) และประกาศว่าเฮลล์ควิสต์จะได้รับการสถาปนาเป็นเจ้าหญิง จนเมื่อวันที่ 13 มิถุนายน พ.ศ. 2558 ทั้งสองจึงเสกสมรสกันในกรุงสต็อกโฮล์ม
15 ตุลาคม พ.ศ. 2558 มีประกาศว่าพระองค์จะประสูติกาลพระบุตรภายในเดือนเมษายน พ.ศ. 2559 ครั้นวันที่ 19 เมษายนปีนั้นจึงมีพระประสูติการเจ้าชายอเล็กซันเดอร์ ดยุกแห่งเซอเดร์มันลันด์ พระโอรส
วันที่ 23 มีนาคม พ.ศ. 2560 มีการประกาศว่าพระองค์ทรงครรภ์พระบุตรองค์ที่สอง และมีกำหนดประสูติกาลในเดือนกันยายนปีเดียวกัน กระทั่งประสูติกาลพระโอรสคือเจ้าชายกาเบรียล ดยุกแห่งดอลาร์นา เมื่อวันที่ 31 สิงหาคม พ.ศ. 2560 และประสูติกาลพระโอรสองค์ที่สามเมื่อวันที่ 26 มีนาคม พ.ศ. 2564 ณ โรงพยาบาลดันเดอรีด ต่อมาได้รับการประกาศพระนามและพระอิสริยยศจาก สมเด็จพระราชาธิบดีคาร์ลที่ 16 กุสตาฟแห่งสวีเดน ว่า เจ้าชายยูเลียน ดยุกแห่งฮัลลันด์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เจ้าหญิงโซเฟีย ดัชเชสแห่งแวร์มลันด์
เจ้าหญิงโซเฟีย เก็บถาวร 2017-07-04 ที่ เวย์แบ็กแมชชีน  — เว็บไซต์ราชสำนักสวีเดน (อังกฤษ)
| ด ค กเจ้าหญิงแห่งสวีเดนจากการเสกสมรส |
| --- | --- |
เริ่มนับรุ่นจากพระสุนิสาของพระเจ้ากุสตาฟที่ 1 แห่งสวีเดน
รุ่นที่ 1:  Catherine Jagiellon  Countess Palatine Maria of Simmern  Princess Christina of Holstein-Gottorp 
รุ่นที่ 2:  Archduchess Anna of Austria  Princess Maria Elizabeth** 
รุ่นที่ 3:  ไม่มี 
รุ่นที่ 4:  ไม่มี 
รุ่นที่ 5:  ไม่มี 
รุ่นที่ 6:  เจ้าหญิงหลุยเซอ อูลริเคอแห่งปรัสเซีย 
รุ่นที่ 7:  เจ้าหญิงโซเฟีย มักดาลีนาแห่งเดนมาร์กและนอร์เวย์  Princess Hedvig Elisabeth Charlotte of Holstein-Gottorp 
รุ่นที่ 8:  เดซีเร คลารี* 
รุ่นที่ 9:  เจ้าหญิงลูอีส เอมิลีแห่งบาเดิน  Princess Josephine, Duchess of Galliera* 
รุ่นที่ 10:  เจ้าหญิงลูอีสแห่งเนเธอร์แลนด์*  เจ้าหญิงโซเฟียแห่งนัสเซา*  เจ้าหญิงเทเรซาแห่งซัคเซิน-อัลเทินบวร์ค* 
รุ่นที่ 11:  เจ้าหญิงวิกตอเรียแห่งบาเดิน*  เจ้าหญิงอิงเงอร์บอร์กแห่งเดนมาร์ก*  เอ็บบา เฮนเรียตตา มูนิก อัฟ ฟูลกิล*** 
รุ่นที่ 12:  เจ้าหญิงมาร์กาเรตแห่งคอนน็อต  เลดี ลูอีส เมานต์แบ็ตเทน  Grand Duchess Maria Pavlovna of Russia 
รุ่นที่ 13:  เจ้าหญิงซิบิลลาแห่งซัคเซิน-โคบวร์คและโกทา  ลิลเลียน เมย์ เดวีส์ 
รุ่นที่ 14:  ไม่มี 
รุ่นที่ 15:  โซเฟีย เฮลล์ควิสต์ 
*ทรงเป็นเจ้าหญิงแห่งนอร์เวย์จากการสมรสด้วย **ทรงเป็นเจ้าหญิงแห่งสวีเดนโดยกำเนิดด้วย ***ทรงพระอิสริยยศ "เจ้าหญิงเบอร์นาดอตต์" แทน "เจ้าหญิงแห่งสวีเดน"
พระองค์และพระสวามีในพิธีเสกสมรส
กลุ่มโรงเรียนหาดใหญ่วิทยาลัย

กลุ่มโรงเรียนหาดใหญ่วิทยาลัย คือกลุ่มของโรงเรียนมัธยมศึกษา ที่ใช้ชื่อ หาดใหญ่วิทยาลัย ได้แก่ โรงเรียนหาดใหญ่วิทยาลัย  โรงเรียนหาดใหญ่วิทยาลัย ๒ และโรงเรียนหาดใหญ่วิทยาลัยสมบูรณ์กุลกันยา
โดยมีสัญลักษณ์ประจำโรงเรียน เครื่องแบบนักเรียน และกิจกรรมต่างๆ ร่วมกัน
รายนามกลุ่มโรงเรียนหาดใหญ่วิทยาลัย

(เรียงตามลำดับการก่อตั้ง)
โรงเรียนหาดใหญ่วิทยาลัย (ญ.ว.)
โรงเรียนหาดใหญ่วิทยาลัยสมบูรณ์กุลกันยา (ญ.ส.)
โรงเรียนหาดใหญ่วิทยาลัย ๒ (ญ.ว.๒)
สัญลักษณ์ประจำกลุ่มโรงเรียน

พระประจำกลุ่มโรงเรียน
โรงเรียนหาดใหญ่วิทยาลัย คือ พระพุทธลีลาพิลาศ
โรงเรียนหาดใหญ่วิทยาลัยสมบูรณ์กันยา คือ พระพุทธลีลามหาวิชัย
โรงเรียนหาดใหญ่วิทยาลัย ๒ คือ พระพุทธรัชมงคลปัญญา จุฑาทักษิณ
เทพประจำโรงเรียน คือ พระพิฆเนศวร
พระพิฆเนศวร เทพผู้เป็นเลิศทางศิลปวิทยาการทุกแขนง เป็นพระผู้เแทนของสถาบันครู ตามสัจจะปฏิญาณที่ว่า "ผู้ใดบูชาครู เป็นมงคลแก่บุคคลนั้น"
สัญลักษณ์ประจำกลุ่มโรงเรียน > สัญลักษณ์ประจำโรงเรียนหาดใหญ่วิทยาลัยและโรงเรียนหาดใหญ่วิทยาลัย ๒

ตราประจำโรงเรียน คือ ตรีจักร
ตรี สัญลักษณ์แห่งความเป็น ไทย คือ สถาบัน ชาติ ศาสนา พระมหากษัตริย์
จักร ความยิ่งใหญ่ ความกล้าหาญ ความคม อันจะปกป้องสถาบันทั้งสาม
สัญลักษณ์ประจำกลุ่มโรงเรียน > ตราประจำโรงเรียนหาดใหญ่วิทยาลัยสมบูรณ์กุลกันยา

ตราประจำโรงเรียน
คือ ตรีและดอกจัน
ตรี หมายถึง สัญลักษณ์แห่งความเป็นไทย คือ สถาบันชาติ ศาสนา และพระมหากษัตริย์
ดอกจัน หมายถึง ที่มาของชื่อเสียง สมบูรณ์กุลกันยา อันเป็นเครื่องหมายของโรงเรียน
คติพจน์ประจำกลุ่มโรงเรียน  เป็นพุทธศาสนสุภาษิตภาษาบาลีสันสกฤต ความว่า “สุวิชาโน ภวํ โหติ” แปลเป็นภาษาไทยได้ว่า “ผู้รู้ดี เป็นผู้เจริญ”
ตราประจำกลุ่มโรงเรียน - ประกอบด้วยรูปตรีอยู่ในจักร และอักษรหาดใหญ่วิทยาลัยย่อ “ญ.ว.” และ “ญ.ว.๒” ส่วนหาดใหญ่วิทยาลัยสมบูรณ์กุลกันยา “ญ.ส.” ใช้ตรีดอกจัน ตรี และดอกจันซึ่งตรีจะอยู่ตรงกลางในดอกจันไว้ด้วยกัน โดยมีตัวอักษรกำกับว่า “โรงเรียนหาดใหญ่วิทยาลัย สมบูรณ์กุลกันยา” ดอกจัน หมายถึง ที่มาของชื่อเสียง สมบูรณ์กุลกันยา อันเป็นเครื่องหมายของโรงเรียน
สีประจำกลุ่มโรงเรียน - โรงเรียนหาดใหญ่วิทยาลัย คือ สีฟ้า - แดง โรงเรียนหาดใหญ่วิทยาลัย ๒ ใช้สีแดง - ฟ้า โรงเรียนหาดใหญ่วิทยาลัยสมบูรณ์กุลกันยาใช้สีเหลืองและ กรมท่า
เพลงประจำกลุ่มโรงเรียน - เพลงประจำโรงเรียนของกลุ่มโรงเรียนหาดใหญ่วิทยาลัย แบ่งออกตามเพลงมาร์ชโรงเรียนดังนี้ เพลงมาร์ชหาดใหญ่วิทยาลัย (โรงเรียนหาดใหญ่วิทยาลัย) เพลงมาร์ชหาดใหญ่วิทยาลัย ๒ (โรงเรียนหาดใหญ่วิทยาลัย ๒) และเพลงมาร์ชหาดใหญ่วิทยาลัยสมบูรณ์กุลกันยา (โรงเรียนหาดใหญ่วิทยาลัยสมบูรณ์กุลกันยา)
เครื่องแบบนักเรียนในกลุ่มโรงเรียน

กลุ่มโรงเรียนหาดใหญ่วิทยาลัย กำหนดรูปแบบการแต่งกายเครื่องแบบนักเรียน เช่นเดียวกับโรงเรียนมัธยมศึกษาของรัฐบาลโดยทั่วไป โดยมีรายละเอียดปลีกย่อยโดยเฉพาะที่ต่างออกไปดังนี้
ให้นักเรียนชาย สวมเสื้อเชิ้ตปกแหลม แขนสั้นสีขาวล้วน ไม่มีสาบหลัง เย็บกระเป๋าไว้ที่อกเสื้อด้านขวา ส่วนด้านซ้าย สำหรับนักเรียนระดับม.ต้น ให้ปักเฉพาะอักษรชื่อย่อของโรงเรียน ด้วยสีน้ำเงินเข้ม ส่วนนักเรียนระดับม.ปลาย ให้ปัวงกลมสีน้ำเงินเป็นจุดตามลำดับชั้น เหนืออักษรชื่อย่อของโรงเรียน รูปแบบเดียวกับนักเรียนระดับ ม.ต้น โดยต้องปักชื่อและนามสกุลของนักเรียน และมีจุดสีน้ำเงินตามลำดับชั้นของนักเรียน สวมกางเกงขาสั้นเหนือสะบ้าสีดำล้วน รัดด้วยเข็มขัดสายหนังสีดำ ส่วนหัวเข็มขัดสีทองทำจากทองเหลืองเป็นรูปสี่เหลี่ยมจัตุรัส แบบสอดสายเข็มขัดผ่าน สอดชายเสื้อเข้าในกางเกง สวมถุงเท้าลูกฟูกสีขาว ดึงให้ตึงโดยไม่ต้องพับ และสวมรองเท้าผ้าใบหรือหนังสีดำ ทั้งนี้ เครื่องแบบทุกชิ้นต้องไม่มีลวดลายใดๆ
และให้นักเรียนหญิงชั้นมัธยมศึกษาตอนต้น สวมเสื้อคอปกกะลาสี แขนสั้นสีขาวล้วน มีจีบรัดและกระดุมที่ปลายแขน เย็บกระเป๋าไว้ที่ชายเสื้อด้านซ้าย โดยปักเฉพาะที่อกเสื้อด้านซ้ายสำหรับนักเรียนระดับ ม.ต้น ให้ปักชื่อนักเรียนและ อักษรย่อ ตามโรงเรียน คือ  ญ.ว. ญ.ว.๒ ส่วน  ญ.ส.  ให้มัธยมต้น ปักรูปดาวตามลำดับชั้น เฉพาะมัธยมต้นอักษรชื่อย่อของโรงเรียน ด้วยสีน้ำเงินเข้มโดยต้องปักชื่อและนามสกุลของนักเรียน และไม่ต้องปักเลขประจำตัวนักเรียน คล้องโบสีกรมท่าไว้กลางอกเสื้อ ไม่มีเข็มขัดปล่อยชายเสื้ออยู่นอกกระโปรง ส่วนนักเรียนระดับม.ปลายสวมเสื้อคอปกแหลม แขนสั้นสีขาวล้วน มีจีบรัดและกระดุมที่ปลายแขน ไม่มีสาบหลัง เย็บกระเป้าไว้ที่อกเสื้อด้านขวา สำหรับนักเรียนระดับ ม.ปลาย ให้ปักเฉพาะอักษรชื่อย่อของโรงเรียน ด้วยสีน้ำเงินเข้มโดยต้องปักชื่อและนามสกุลของนักเรียน และไม่ต้องปักเลขประจำตัวนักเรียน ส่วนด้านซ้าย ให้ปักอักษร ญ.ว. ญ.ว.๒ และ ญ.ส. ตามชื่อโรงเรียนที่ศึกษาอยู่ เช่นเดียวกับที่เครื่องแบบนักเรียนชายระดับม.ปลาย สอดชายเสื้อเข้าในกระโปรง ที่รัดด้วยเข็มขัดสีดำ ทั้งสายและหัวเข็มขัด โดยนักเรียนหญิงทุกระดับชั้น จะสวมกระโปรงยาวคลุมเข่า จีบรอบสีกรมท่า สวมถุงเท้าลูกฟูกสีขาว ทับด้วยรองเท้าหนังสีดำ สำหรับนักเรียนหญิง ทั้งนี้ เครื่องแบบทุกชิ้นต้องไม่มีลวดลายใดๆ เช่นกันกับนักเรียนหญิงม.ต้น
กิจกรรมร่วมของกลุ่มโรงเรียน > งานกรีฑาสีตรี-จักรเกมส์”

กลุ่มโรงเรียนหาดใหญ่วิทยาลัย ได้ร่วมกันจัด “ตรี-จักรเกมส์” ขึ้นเป็นประจำทุกปี ณ สนามกีฬาจิระนคร เทศบาลนครหาดใหญ่ ซึ่งจัดขึ้นโดย 2 โรงเรียนอัน ได้แก่ โรงเรียนหาดใหญ่วิทยาลัย และโรงเรียนหาดใหญ่วิทยาลัย๒ การแข่งขันกีฬาประเพณีตรี-จักรเกมส์นั้น เป็นความคิดริเริ่มของอาจารย์บุปผา มณีพรหม ผู้อำนวยการโรงเรียนหาดใหญ่วิทยาลัย ๒ กับอาจารย์สงบ มณีพรหม ผู้อำนวยการโรงเรียนหาดใหญ่วิทยาลัย ทั้งสองท่านได้มีแนวคิดในการสร้างผูกพันความสามัคคีระหว่างโรงเรียนพี่โรงเรียนน้อง] ในอันที่จะร่วมกันจัดการแข่งขันกีฬาขึ้นเพื่อเป็นการเชื่อมความสามัคคีของครูอาจารย์ และนักเรียนทุกฝ่าย ซึ่งอาจารย์ทั้ง 2 ท่าน ได้มีความเห็นพ้องกันในความคิดอันนี้ โดยเวียนกันเป็นเจ้าภาพไปจนครบ สถานที่แข่งขันคือ สนามกีฬาจิระนคร โดยปัจจุบันได้ยกเลิกการจัดแล้ว
กิจกรรมร่วมของกลุ่มโรงเรียน > การแข่งขันกรีฑา “สหวิทยาเขตนครหาดใหญ่”

กลุ่มสหวิทยาเขตนครหาดใหญ่ คือโรงเรียนมัธยมศึกษา ในอำเภอหาดใหญ่ ได้ร่วมกันจัด การแข่งขันกรีฑา “สหวิทยาเขตนครหาดใหญ่” ขึ้นเป็นประจำทุกปี ที่สนามกีฬาจิระนคร เทศบาลนครหาดใหญ่ โดยเป็นการสร้างความสามัคคีในหมู่คณะ ของโรงเรียนกลุ่มในอำเภอหาดใหญ่ เป็นเจ้าภาพจัดการแข่งขัน โดยมีโรงเรียนดังนี้โรงเรียนหาดใหญ่วิทยาลัย
โรงเรียนหาดใหญ่วิทยาลัย ๒ โรงเรียนหาดใหญ่วิทยาลัยสมบูรณ์กุลกันยา โรงเรียนหาดใหญ่รัฐประชาสรรค์ โรงเรียนหาดใหญ่พิทยาคม โรงเรียนพะตงประธานคีรีวัฒน์ โรงเรียนหาดใหญ่เจริญราษฎร์พิทยา โรงเรียนคูเต่าวิทยา
| ด ค กโรงเรียนหาดใหญ่วิทยาลัย |
| --- | --- | --- |
| สัญลักษณ์ |  ตรีจักร  พระพิฆเนศวร  |  |
| วิทยาลัย |  โรงเรียนหาดใหญ่วิทยาลัย  |  |
| วิทยาเขต |  โรงเรียนหาดใหญ่วิทยาลัย  โรงเรียนหาดใหญ่วิทยาลัย ๒  โรงเรียนหาดใหญ่วิทยาลัยสมบูรณ์กุลกันยา  |  |
| กิจกรรม |  ตรีจักรเกมส์  |  |
| บุคคลสำคัญ |  ขุนนิพัทธ์จีนนคร ต้นตระกูลจิระนคร  |  |
 หมวดหมู่  โครงการ  สถานีย่อย
จิมมี อูโซ

| Jimmy Uso |
| --- | --- |

ชื่อเกิด: Jonathan Solofa Fatu
เกิด:  (1985-08-22) 22 สิงหาคม ค.ศ. 1985 (39 ปี) San Francisco, California, U.S.
การศึกษา: University of West Alabama
คู่สมรส: Naomi (สมรส 2014)
บุตร: 2
พ่อแม่: Rikishi (father)
ครอบครัว: Anoaʻi
ประวัติมวยปล้ำอาชีพ
ชื่อบนสังเวียน: Jimmy Uso Jon Fatu Jonathan Fatu
ส่วนสูง: 6 ฟุต 3 นิ้ว (191 เซนติเมตร)
น้ำหนัก: 251 ปอนด์ (114 กิโลกรัม)
มาจาก: San Francisco, California
ฝึกหัดโดย: Rikishi Wild Samoan Training Center Florida Championship Wrestling
เปิดตัว: June 8, 2007
โจนาธาน โซโลฟา ฟาตู จูเนียร์ (Jonathan Solofa Fatu Jr.; 22 สิงหาคม 1985) เป็นนักมวยปล้ำอาชีพชาวอเมริกัน ปัจจุบันเขาเซ็นสัญญากับ WWE ภายใต้ชื่อ จิมมี อูโซ (Jimmy Uso) และเป็นสมาชิกของ The Bloodline เขาใช้เวลาส่วนใหญ่ในอาชีพของเขากับ Jey Uso น้องชายฝาแฝดของเขาในฐานะ The Usos เขาเป็นสมาชิกคนหนึ่งของครอบครัว Anoa'i ผู้โด่งดังในวงการมวยปล้ำ สายเลือดของเขา ได้แก่ พ่อของเขา Rikishi และลุงผู้ยิ่งใหญ่ของเขา The Wild Samoans
มวยปล้ำอาชีพ

เขาได้รับการฝึกฝนมาตั้งแต่เด็กโดยพ่อของเขา WWE Hall of Famer Rikishi โดยเปิดตัวครั้งแรกในค่ายพัฒนาทักษะของ WWE ขณะนั้น Florida Championship Wrestling (FCW) ในปี 2009 และปล้ำในชื่อ Jimmy Uso ร่วมกับน้องชายฝาแฝดของเขา Jey ในบท The Uso Brothers ซึ่งพวกเขากลายเป็นแชมป์ฟลอริดาแท็กทีม FCW เขาและเจย์ถูกย้ายไปยังค่ายหลักในปีถัดไป ขณะอยู่ในค่ายหลัก เขาและ Jey ได้รับการจัดการโดยลูกพี่ลูกน้องของพวกเขา Tamina Snuka และ Naomi ภรรยาของ Jimmy ตั้งแต่เดือนกรกฎาคม 2021 ถึงพฤษภาคม 2023 เขาเป็นส่วนหนึ่งของ The Bloodline กลุ่มตัวร้ายร่วมกับ Roman Reigns ลูกพี่ลูกน้องคนที่สองในชีวิตจริงของเขา และพี่น้องของเขา Jey Uso และ Solo Sikoa
ในช่วงเวลาที่เขาเป็นส่วนหนึ่งของ The Usos ร่วมกับ Jey ได้รับรางวัลจากการสร้างสถิติการครองแชมป์แท็กทีมชายที่ยาวนานที่สุดในประวัติศาสตร์ WWE ที่ 622 วัน ซึ่งทำได้สำเร็จในการครองสมัยที่ 5 ด้วย SmackDown Tag Team Championship พวกเขาเป็นแชมป์แท็กทีมโดยรวม 8 สมัยใน WWE โดยคว้าแชมป์ Raw Tag Team Championship สามครั้ง และได้รับรางวัลสแลมมีสาขาแท็กทีมแห่งปีทั้งในปี 2014 และ 2015 ในปี 2017 พวกเขาคว้าแชมป์ SmackDown Tag Team Championship สามครั้ง ตามด้วยการครองสมัยที่สี่ในปี 2019 และสมัยที่ห้าในปี 2021 พวกเขาเป็นทีมแรกที่ได้แชมป์ทั้ง Raw และ SmackDown และเป็นทีมแรกที่ครองพร้อมกันในชื่อ Undisputed WWE Tag Team Championship จนกระทั่งเขาหักหลังน้องชายของเขาใน SummerSlam ปี 2023 เป็นการยุติบทบาทแท็กทีมร่วมกันเป็นเวลา 13 ปี
ชีวิตวัยเยาว์

เกิดก่อนน้องชายฝาแฝดของเขาเก้านาที โจชัว ลูกของพ่อแม่ ทาลิซัว ฟูอาไว และนักมวยปล้ำอาชีพ โซโลฟา ฟาตู จูเนียร์ Jonathan Solofa Fatu เกิดที่ซานฟรานซิสโก แคลิฟอร์เนีย เมื่อวันที่ 22 สิงหาคม 1985 Fatu มีเชื้อสายซามัว ในฐานะลูกชายของ WWE Hall of Famer Solofa Fatu Jr. (Rikishi) เขายังเป็นส่วนหนึ่งของครอบครัว Anoaʻi อีกด้วย
ชีวิตส่วนตัว

Fatu เป็นบุตรชายของ WWE Hall of Famer Solofa Fatu (Rikishi) และเป็นสมาชิกของครอบครัว Anoaʻi เขาเข้าเรียนที่ Escambia High School ในเมืองเพนซาโคลา รัฐฟลอริดา ที่เขาเล่นฟุตบอล เขายังคงอาชีพนักฟุตบอลที่มหาวิทยาลัยเวสต์อลาบามากับโจชัวน้องชายของเขา ซึ่งทั้งคู่เล่นเป็นทีมบร็องโก โจนาธานเล่นเพียงฤดูกาลเดียว (2003)
ฟาตูแต่งงานกับเพื่อนนักมวยปล้ำและแฟนสาวที่รู้จักกันมานาน ทรินิตี แมคเครย์ (เนโอมี) เมื่อวันที่ 16 มกราคม 2014 เธอยังเป็นแม่เลี้ยงของลูกสองคนของจิมมี
แชมป์และรางวัล

แชมป์แท็กทีม WWE
CBS Sports
Tag Team of the Year (2018) with Jey Uso
ESPN
Best storyline of the year (2022) part of The Bloodline
Tag team of the year (2022) with Jey Uso
Florida Championship Wrestling
FCW Florida Tag Team Championship (1 time) – with Jey Uso
New York Post
Storyline of the Year (2022) – part of The Bloodline
Pro Wrestling Illustrated
Faction of the Year (2022) – with The Bloodline
Tag Team of the Year (2014) – with Jey Uso
Ranked No. 25 of the top 500 singles wrestlers in the PWI 500 in 2014
Ranked No. 1 of the top 50 Tag Teams in the PWI Tag Team 50 in 2022 – with Jey Uso
Rolling Stone
Tag Team of the Year (2017) with Jey Uso
WWE
WWE Raw Tag Team Championship (3 times) – with Jey Uso
WWE SmackDown Tag Team Championship (5 times) – with Jey Uso
Slammy Award (2 times)
Tag Team of the Year (2014, 2015) – with Jey Uso
แหล่งข้อมูลอื่น

จิมมี อูโซ ที่ WWE.com
กรุงชิง

กรุงชิง เป็นที่ราบสูงแห่งหนึ่งของทิวเขาหลวง มีเขาต่าง ๆ เช่น เขายอดเหลือง เขากลบ เขาวังไฟ รายล้อม จึงเรียกที่ราบนี้ว่า "อ่าวกรุงชิง" หมายถึงที่ราบสูงในวงล้อมของภูเขา
มีเนื้อที่ประมาณ 100,000 ไร่ น้ำตกกรุงชิงเป็นน้ำตกที่สวยงามและสำคัญของอุทยานแห่งชาติเขาหลวง สถานที่ท่องเที่ยวที่เลื่องชื่อคือ น้ำตกกรุงชิง ตั้งอยู่ในตำบลกรุงชิง อำเภอนบพิตำ จังหวัดนครศรีธรรมราช
ชื่อ "กรุงชิง" มาจากคำว่า "ต้นชิง" ซึ่งเป็นพันธุ์ไม้ตระกูลปาล์มชนิดหนึ่งที่มีอยู่มากในเขตนี้ น้ำตกกรุงชิงมีอยู่ 7 ชั้น ได้แก่ 1. หนานมัดแพ 2. หนานฝนแสนห่า 3. หนานปลิว 4. หนานโจน 5. หนานจน 6. หนานต้นตอ 7. หนานวังเรือบิน ชั้นที่สวยที่สุด ได้แก่ "หนานฝนแสนห่า" เพราะน้ำตกจากหน้าผาสูงชันประมาณ 100 เมตร กระแสน้ำแผ่เป็นผืนกว้างกระจายออกเป็นละออง เหมือนม่านฝน ไม่จับกันเป็นเกลียวน้ำดังน้ำตกทั่วไป จีงเรียกว่า "ฝนแสนห่า"
น้ำตกชั้นนี้ยังมีความสำคัญที่ปรากฏอยู่หลังธนบัตรราคา 1,000 บาทของไทยอีกด้วย (บางฉบับ) จากหน่วยพิทักษ์อุทยานแห่งชาติเขาหลวง ที่ ขล.3 ถึงหนานฝนแสนห่าระยะทาง 3.8 กิโลเมตร การเดินทางโดยการเดินตามเส้นทางเดิน เป็นเส้นทางศึกษาธรรมชาติ มีร่องรอยสัตว์ป่าให้ชมตลอดเส้นทาง ซึ่งแสดงถึงความอุดมสมบูรณ์ของป่า บริเวณน้ำตกกรุงชิง มีที่พักและสถานที่สำหรับเล่นแคมป์ไฟ มีร้านค้าและร้านอาหารตั้งอยู่เชิงเขา การเดินทางจากตัวเมือง ใช้เส้นทางหลวงสายนครศรีธรรมราช-พรหมคีรี (ทางหลวงหมายเลข 4016) ถึงสามแยกนาเหรงเลี้ยวซ้ายไปถึงอำเภอนบพิตำแล้วเลี้ยวขวา (ทางหลวงหมายเลข 4186) ระยะทาง 70 กิโลเมตร
เคแอลโมโนเรล

| สายเคแอลโมโนเรล |
| --- | --- |


ข้อมูลทั่วไป
ชื่อลำลอง: Laluan Monorel KL
สถานะ: เปิดให้บริการ
เจ้าของ: Prasarana Malaysia
หมายเลขสาย: 8 (สีเชียวอ่อน)
ที่ตั้ง: กัวลาลัมเปอร์
ปลายทาง:  MR1  เซ็นทรัลกัวลาลัมเปอร์  MR11  ตีตีวังซา
จำนวนสถานี: 11
เว็บไซต์: myrapid.com.my
การดำเนินงาน
รูปแบบ: รถไฟรางเดี่ยว แบบวางคร่อมราว
ระบบ:  Rapid KL
เส้นทาง: เซ็นทรัลกัวลาลัมเปอร์–ตีตีวังซา
ผู้ดำเนินงาน: รถไฟเร็วกัวลาลัมเปอร์
ศูนย์ซ่อมบำรุง: บริกฟิลด์
ขบวนรถ: Scomi SUTRA (4 ตู้)
ผู้โดยสารต่อวัน: 50,661 (2023)  71,623 (Q4 2014; Highest)
ผู้โดยสาร: 18 million (mid 2023)  25.437 million (2013; Highest)
ประวัติ
เปิดเมื่อ: 31 สิงหาคม 2003; 21 ปีก่อน (2003-08-31)
ข้อมูลทางเทคนิค
ระยะทาง: 8.6 กิโลเมตร (5.3 ไมล์)
ลักษณะทางวิ่ง: ยกระดับ
ระบบจ่ายไฟ: 750 V DC รางที่สาม
ความเร็ว: 60 กิโลเมตรต่อชั่วโมง (37 ไมล์ต่อชั่วโมง)
เคแอลโมโนเรล เป็นระบบรถไฟฟ้าโมโนเรลในกัวลาลัมเปอร์, ประเทศมาเลเซีย เปิดให้บริการเมื่อวันที่ 31 สิงหาคม ค.ศ. 2003 จำนวน 11 สถานี รวมระยะทาง 8.6 km (5 mi) ประกอบด้วยรางเดี่ยวยกระดับคู่ขนาน เชื่อมต่อกับสถานีรถไฟเซ็นทรัลกัวลาลัมเปอร์
สถิติผู้โดยสารต่อปี เมื่อ ค.ศ. 2008 มีจำนวน 21,765,233 คน
การออกแบบ > สถานีและเส้นทาง

| 0 | 1 | 2 | 3 |
| --- | --- | --- | --- |
| รหัส | ชื่อสถานี | รูปแบบสถานี | การเชื่อมต่อ/หมายเหตุ |
|  MR1   KJ15  | เคแอลเซ็นทรัล | อาคารผู้โดยสาร | เชื่อมต่อกับ สายเกอลานาจายา รถไฟชานเมือง และเอ็กซ์เพรสเรลลิงก์ |
|  MR2  | Tun Sambanthan | ด้านข้าง |  |
|  MR3  | Maharajalela | ด้านข้าง |  |
|  MR4  | Hang Tuah | ด้านข้าง | เชื่อมต่อกับ สายอัมปัง |
|  MR5  | Imbi | ด้านข้าง |  |
|  MR6  | Bukit Bintang | ด้านข้าง |  |
|  MR7  | Raja Chulan | ด้านข้าง |  |
|  MR8  | Bukit Nanas | ด้านข้าง | มีทางเดินเชื่อมไปยัง สายเกอลานาจายา |
|  MR9  | Medan Tuanku | ด้านข้าง |  |
|  MR10  | Chow Kit | ด้านข้าง |  |
|  MR11  | Titiwangsa | ด้านข้าง | เชื่อมต่อกับ สายอัมปัง |
แผนที่เส้นทาง

th
สถิติ

เมื่อเดือนกันยายน ค.ศ. 2003 มีจำนวนผู้โดยสาร 341,850 คน และเดือนสิงหาคม ค.ศ. 2004 มีจำนวนผู้โดยสาร 1.18 ล้านคนต่อเดือน และในปี ค.ศ. 2005 มีจำนวนผู้โดยสารเฉลี่ยน 45,000 คนต่อวัน และในปี ค.ศ. 2008 ลดเหลืองเพียง 36,000 คนต่อวัน
หน่ายความจุต่อคัน คือ 244 ที่ ประกอบด้วยที่นั่ง 48 ที่ และที่ยืน 196 ที่
ระเบียงภาพ

สถานี Tun Sambanthan
สถานี Bukit Nanas
บริเวณสับรางใกล้กับสถานีรถไฟเซ็นทรัลกัวลาลัมเปอร์
รถไฟฟ้าเข้าสู่สถานี Hang Tuah
มุมมองจากสถานี Bukit Bintang
รถไฟฟ้าเข้าสู่สถานี Bukit Bintang
รถไฟฟ้าเข้าสู่สถานี Medan Tuanku
ภายในขบวนรถไฟฟ้า
สถานี Titiwangsa
สถานีรถไฟเซ็นทรัลกัวลาลัมเปอร์
ผังเส้นทาง
KL ราง ใกล้สถานี Bukit Bintang
ดูเพิ่ม

สายคะเลนาจายา
สายอามปาง
สถานีรถไฟเซ็นทรัลกัวลาลัมเปอร์
แหล่งข้อมูลอื่น

Kuala Lumpur Monorail - a Photo Essay at the Monorail Society.
Land Public Transport Commission เก็บถาวร 2017-08-11 ที่ เวย์แบ็กแมชชีน
Syarikat Prasarana Negara Berhad
Rapid KL
Klang Valley Mass Rapid Transit (KVMRT) Project เก็บถาวร 2011-07-17 ที่ เวย์แบ็กแมชชีน
TransitMy
App Store เก็บถาวร 2011-03-25 ที่ เวย์แบ็กแมชชีน
แหล่งข้อมูลอื่น > แผนที่เส้นทาง

Route search - Interactive transport guide of Kuala Lumpur public transport system
Train Journey Planner & Fare Calculator เก็บถาวร 2008-12-05 ที่ เวย์แบ็กแมชชีน from thepricechat.com
Route Map เก็บถาวร 2009-02-06 ที่ เวย์แบ็กแมชชีน from malaysiaexpat.com
Route Map เก็บถาวร 2010-08-20 ที่ เวย์แบ็กแมชชีน from ktmb.com.my
Route Map เก็บถาวร 2008-12-08 ที่ เวย์แบ็กแมชชีน from prasarana.com.my
Route Map เก็บถาวร 2011-07-16 ที่ เวย์แบ็กแมชชีน from stesensentral.com
เชช็อน

| เชช็อน 제천시 |
| --- | --- |
นคร
การถอดเสียงภาษาเกาหลี
 • ฮันกึล: 제천시
 • ฮันจา: 堤川市
 • อักษรโรมันปรับปรุง: Jecheon-si
 • แมกคูน–ไรซ์ชาวเออร์: Chech'ŏn-si

   ธง
ที่ตั้งของเชช็อน (สีแดง) ในจังหวัดชุงช็องเหนือ (สีเทาเข้ม) ประเทศเกาหลีใต้

พิกัด: 37°08′N 128°13′E﻿ / ﻿37.133°N 128.217°E﻿ / 37.133; 128.217
ประเทศ:  สาธารณรัฐเกาหลี
ภูมิภาค: โฮซอ
จังหวัด:  ชุงช็องเหนือ
เขตการปกครองย่อย: 9 ดง (แขวง), 1 อึบ (เมือง), 7 มย็อน (ตำบล)
การปกครอง
 • ประเภท: เทศบาลนคร
 • นายกเทศมนตรี: คิม ชัง-กยู (김창규) (พรรคพลังประชาชน)
พื้นที่
 • ทั้งหมด: 883.17 ตร.กม. (340.99 ตร.ไมล์)
ประชากร (กุมภาพันธ์ ค.ศ. 2022)
 • ทั้งหมด: 131,498 คน
 • ความหนาแน่น: 150 คน/ตร.กม. (390 คน/ตร.ไมล์)
เขตเวลา: UTC+9 (เวลามาตรฐานเกาหลี)
รหัสท้องถิ่น: 33030
เว็บไซต์: www.jecheon.go.kr
เชช็อน (เกาหลี: 제천시; เสียงอ่านภาษาเกาหลี: /tɕe.tɕʰʌn/) เป็นนครที่ตั้งอยู่ทางตะวันออกเฉียงเหนือของจังหวัดชุงช็องเหนือ ประเทศเกาหลีใต้ เมืองนี้เป็นชุมทางของทางรถไฟหลายสาย ได้แก่ สายชุงอัง สายชุงบุก และสายแทแบ็ก เชช็อนมีสภาพแวดล้อมที่สวยงามและสถานที่ท่องเที่ยวหลายแห่ง เช่น อ่างเก็บน้ำอึยริมจี ทะเลสาบช็องพุง และศูนย์ทรัพย์สินทางวัฒนธรรมช็องพุง นอกจากนี้ยังเป็นที่ตั้งของมหาวิทยาลัยเซ-มย็อง
ชื่อเมืองมาจากคำภาษาเกาหลี เช (堤) ซึ่งหมายถึง "เขื่อน" และ ช็อน (川) ซึ่งหมายถึง "แม่น้ำ"
ภูมิศาสตร์ > อาณาเขต

ทิศเหนือ: ติดกับนครว็อนจู และอำเภอย็องว็อล จังหวัดคังว็อน
ทิศตะวันออก: ติดกับอำเภอทันยัง จังหวัดชุงช็องเหนือ
ทิศใต้: ติดกับนครมุนกย็อง จังหวัดคย็องซังเหนือ
ทิศตะวันตก: ติดกับนครชุงจู จังหวัดชุงช็องเหนือ
เมืองแฝดและเมืองพี่น้อง

เชช็อนเป็นเมืองแฝดกับ
นครฮวาเหลียน ประเทศไต้หวัน
ปาไซ เมโทรมะนิลา ประเทศฟิลิปปินส์
อำเภอฉีชุน มณฑลหูเป่ย์ ประเทศจีน
สโปแคน [en] รัฐวอชิงตัน สหรัฐ
จางชู่ มณฑลเจียงซี ประเทศจีน
แหล่งข้อมูลอื่น

เว็บไซต์ทางการ (ในภาษาเกาหลี)
| ด ค กนครในประเทศเกาหลีใต้ |
| --- | --- |
นครพิเศษ:  โซล 
มหานคร:  ควังจู  แทกู  แทจ็อน  ปูซาน  อินช็อน  อุลซัน 
นครปกครองตนเองพิเศษ:  เซจง 
นครใหญ่:  คิมแฮ  โคยัง  ช็องจู※  ช็อนจู※  ช็อนอัน  ชังว็อน※  ซ็องนัม  ซูว็อน※  นัมยังจู  พูช็อน  โพฮัง  ยงอิน  อันซัน  อันยัง  ฮวาซ็อง 
นคร:  คงจู  คย็องจู  คย็องซัน  คเยรยง  ควังจู  ควังมย็อน  ควังยัง  ควาช็อน  คอเจ  คังนึง  คิมเจ  คิมช็อน  คิมโพ  คุนซัน  คุนโพ  คูมี  คูรี  ช็องอึบ  ชินจู  ชีฮึง  ชุงจู  ชุนช็อน※  เชช็อน  ซกโช  ซอซัน  ซังจู  ซัมช็อก  ซาช็อน  ซุนช็อน  ทงดูช็อน  ทงย็อง  ทงแฮ  ทังจิน  แทแบ็ก  นนซัน  นัมว็อน  นาจู  พย็องแท็ก  พาจู  โพช็อน  โพรย็อง  มกโพ  มิลยัง  มุนกย็อง  ย็องจู  ย็องช็อน  ยอจู  ยอซู  ยังจู  ยังซัน  ว็อนจู  อันซ็อง  อันดง※  อาซัน  อิกซัน  อีช็อน  อึยจ็องบู  อึยวัง  โอซัน  ฮานัม 
นครภายใต้การบริหาร:  เชจู※  ซอกวีโพ 
ที่ตั้งศาลากลางจังหวัด ที่ไม่ใช่นคร:  อำเภอมูอัน  อำเภอฮงช็อง 
หมายเหตุ: ※ เป็นเมืองหลวงของจังหวัดด้วย
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  มิวสิกเบรนซ์ พื้นที่
เมย์ เฟื่องอารมย์

| เมย์ เฟื่องอารมย์ |
| --- | --- |
เกิด: ศิกานต์ เจริญพาณิชย์ 21 พฤษภาคม พ.ศ. 2519 (48 ปี) กรุงเทพมหานคร ประเทศไทย
การศึกษา: มหาวิทยาลัยรังสิต มหาวิทยาลัยกรุงเทพ
อาชีพ:  นักแสดง  นางแบบ  ผู้จัดละคร  พิธีกร  นักธุรกิจ 
ปีปฏิบัติงาน: 2541–ปัจจุบัน​
ผลงานเด่น: แม่คุณเอ๊ย (2546)  แต่ปางก่อน (2548)  บ่วงรัก (2548)  สาวน้อยร้อยล้าน (2549)  ปิ่นมุก (2549)  หีบหลอนซ่อนวิญญาณ (2551)  เพลงรักข้ามภพ (2552)
ส่วนสูง: 170 cm (5 ft 7 in)
คู่สมรส: กรรชัย กำเนิดพลอย (สมรส 2555)
บุตร: ภูรดา กำเนิดพลอย (มายู)
ญาติ: ชลิต เฟื่องอารมย์ (น้า) ชรัส เฟื่องอารมย์ (น้า) ชลิตา เฟื่องอารมย์ (ลูกพี่ลูกน้อง) วรฤทธิ์ เฟื่องอารมย์ (ลูกพี่ลูกน้อง)
ปทิดา กำเนิดพลอย (ชื่อเดิม: ศิกานต์ เจริญพาณิชย์; เกิด 21 พฤษภาคม พ.ศ. 2519) ชื่อเล่น เมย์ เป็นที่รู้จักในชื่อ เมย์ เฟื่องอารมย์ เป็นนักแสดง นางแบบ พิธีกร และผู้จัดละครชาวไทย ส่วนใหญ่มักรับบทเป็นนางร้าย เธอสมรสกับกรรชัย กำเนิดพลอย ซึ่งเป็นนักแสดงด้วยกัน มีบุตรสาวหนึ่งคน
ประวัติ

เมย์เกิดเมื่อวันที่ 21 พฤษภาคม พ.ศ. 2519 เป็นบุตรของนายจารึก เจริญพานิชย์ และนางรัตนา เฟื่องอารมย์ ชื่อ "เมย์ เฟื่องอารมย์" นี้เป็นชื่อในวงการบันเทิง โดยนำชื่อเล่นของเธอกับนามสกุลก่อนสมรสของแม่ "เฟื่องอารมย์" มาใช้เป็นชื่อทางการแสดง ทั้งนี้แม่ของเมย์ เป็นพี่สาวของ ชลิต เฟื่องอารมย์ และชรัส เฟื่องอารมย์ สำหรับด้านการแสดง เมย์ เข้าวงการด้วยการออกเทป อัลบั้มชื่อว่า May ค่ายเอ็มสแควร์   แต่ปัจจุบันได้มาเน้นด้านการแสดงเป็นหลักซึ่งมักจะได้รับบทร้าย นอกจากนี้ยังมีงานเดินแบบ พิธีกร
เมย์จบการศึกษาระดับอนุบาลจากโรงเรียนสังสิทธิ ระดับประถมศึกษาที่โรงเรียนเซนต์จอห์น ระดับมัธยมศึกษาที่โรงเรียนสตรีวิทยา 2 และระดับอุดมศึกษาปริญญาตรี คณะบริหารธุรกิจ มหาวิทยาลัยรังสิต สาขาการตลาด  ระดับปริญญาโท คณะนิเทศศาสตร์ มหาวิทยาลัยกรุงเทพ
เมย์ เฟื่องอารมย์ มีความสัมพันธ์กับกรรชัย กำเนิดพลอย และเคยตกเป็นข่าวดังทางสื่อมวลชน คือ กรณีการทะเลาะวิวาทกับสาวโคโยตี้ซึ่งมีความสัมพันธ์กับกรรชัยเมื่อปี พ.ศ. 2549 และกรณีแย่งรถมินิ คูเปอร์ กับกฤตธีรา อินพรวิจิตร ในปี พ.ศ. 2550 ซึ่งพัชราภา ไชยเชื้อร่วมอยู่ด้วยทั้งสองเหตุการณ์
ในวันที่ 21 พฤษภาคม พ.ศ. 2557 เมย์พร้อมกับกรรชัยได้ออกมาเปิดเผยว่าเมย์ตั้งครรภ์ได้ 3 เดือนแล้ว โดยทั้งคู่จดทะเบียนสมรสอย่างเงียบ ๆ ไม่เปิดเผยตั้งแต่ปลายปี พ.ศ. 2555 พร้อมกับเปลี่ยนชื่อจริงมาเป็นชื่อที่ใช้ในปัจจุบันเพื่อเอาเคล็ด ปัจจุบันทั้งคู่มีลูกสาวหนึ่งคน ชื่อ ภูรดา กำเนิดพลอย มีชื่อเล่นว่า มายู